CELEX: 22020D0345
Language: mt
Date: 2019-12-13 00:00:00
Title: Deċiżjoni tal-Kumitat Konġunt taż-ŻEE Nru 327/2019 tat-13 ta’ Diċembru 2019 li temenda l-Anness XXI (Statistika) tal-Ftehim ŻEE [2020/345]

5.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 68/85
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 327/2019
         tat-13 ta’ Diċembru 2019
         li temenda l-Anness XXI (Statistika) tal-Ftehim ŻEE [2020/345]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2018/1091 tal-Parlament Ewropew u tal-Kunsill tat-18 ta’ Lulju 2018 dwar l-istatistika integrata tal-azjendi agrikoli u li jħassar ir-Regolamenti (KE) Nru 1166/2008 u (UE) Nru 1337/2011 (1) irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament (UE) 2018/1091 iħassar ir-Regolament (KE) Nru 1166/2008 tal-Parlament Ewropew u tal-Kunsill (2), li huwa inkorporat fil-Ftehim ŻEE u li konsegwentement irid jitħassar skont il-Ftehim ŻEE.
                  
               
                     (3)
                  
                  
                     Għalhekk, jenħtieġ li l-Anness XXI tal-Ftehim ŻEE jiġi emendat kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            It-test tal-punt 23 (ir-Regolament (KE) Nru 1166/2008 tal-Parlament Ewropew u tal-Kunsill) tal-Anness XXI tal-Ftehim ŻEE huwa sostitwit b’dan li ġej:
            
               “32018 R 1091: Ir-Regolament (UE) 2018/1091 tal-Parlament Ewropew u tal-Kunsill tat-18 ta’ Lulju 2018 dwar l-istatistika integrata tal-azjendi agrikoli u li jħassar ir-Regolamenti (KE) Nru 1166/2008 u (UE) Nru 1337/2011 (ĠU L 200, 7.8.2018, p. 1).
               Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw bl-adattamenti li ġejjin:
               
                           (a)
                        
                        
                           L-Istati tal-EFTA ma għandhomx ikunu marbuta bl-analiżi reġjonali tad-data kif jeżiġi dan ir-Regolament.
                        
                     
                           (b)
                        
                        
                           L-Istati tal-EFTA ma għandhomx ikunu marbuta li jiġbru u jipprovdu data dwar l-implimentazzjoni ta’ miżuri assoċjati mal-modulu ‘Żvilupp rurali’ fl-Artikolu 7(b), mal-modulu ‘Ġnien tal-frott’ fl-Artikolu 7(g) u mal-Modulu ‘Vinja’ fl-Artikolu 7(h) u kif elenkat fl-Anness IV tar-Regolament, inkluża wkoll kull data ad-hoc li tissupplimenta t-tliet moduli msemmija minħabba l-Artikolu 9.
                        
                     
                           (c)
                        
                        
                           Dan ir-Regolament ma għandux japplika għal-Liechtenstein.”
                        
                     
         
         
            Artikolu 2
            It-test tar-Regolament (UE) 2018/1091 bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-14 ta’ Diċembru 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-13 ta’ Diċembru 2019.
            
               
                  Għall-Kumitat Konġunt taż-ŻEE
               
               
                  Il-President
               
               Gunnar PÁLSSON
            
         
         
            (1)  ĠU L 200, 7.8.2018, p. 1.
         
            (2)  ĠU L 321, 1.12.2008, p. 14.
         
            (*1)  Ma huwa indikat l-ebda rekwiżit kostituzzjonali.